Thomas Kutschera ompli el Centre Cívic amb un taller d’animació cinematogràfica
13 de febrer 2019

![Imagen 1](/media/yqfjzgul/083_20190211_193308_cuerpo.jpg)![Imagen 2](/media/zo2lty2k/083_20190211_185645_cuerpo.jpg)

Thomas Kutschera, responsable de l’animació de dracs de la sèrie 'Joc de Trons', va omplir el saló d’actes del Centre Cívic del Port de Sagunt dilluns passat amb una conferència i taller d’animació cinematogràfica. El públic va seguir amb gran entusiasme l’activitat, emmarcada en la 7ª Mostra Internacional de Cinema Educatiu (MICE) i en el projecte cultural que desenvolupa Sagunt com a Capital Cultural Valenciana. 

  

Cal recordar que la MICE 2019 va començar dilluns passat dia 11 i se celebrarà fins al 23 de febrer. Es tracta d’un projecte transversal que busca unir el món educatiu i l'audiovisual, al mateix temps que permet a les xiquetes i xiquets, adolescents i jóvens crear els seus propis curtmetratges i poder presentar-los a concurs. En esta edició, hi participaran més de 300 curtmetratges locals i internacionals.

  

![](/media/1isk14kv/083_img-20190212_cuerpo.jpg)  
  

El 23 de febrer, a les 12 hores, la ciutat acollirà la cerimònia de clausura de la MICE 2019, a l'auditori de Sagunt. L'esdeveniment estarà presentat per l'assessor Xavier Villaplana i comptarà amb la col·laboració d'algunes i alguns membres dels centres de formació, innovació i recursos educatius (CEFIRE) de Sagunt. Hi participaran l'Escola Municipal de Teatre Camí de Nora, el Conservatori Professional Joaquín Rodrigo de Sagunt o Locomotora Jazz Band. A més de la presència de l'actriu alemanya Hanna Schygulla (_Berlin Alexanderplatz, Las amargas lágrimas de Petra von Kant_), que es una llegenda viva del cinema, així com altres destacats artistes i autoritats.

  

![](/media/vgohax5u/083_img-20190212e_cuerpo.jpg)  

  

*   [](http://www.facebook.com/sharer.php?u=https://aytosagunto.es/va/actualitat/thomas-kutschera-ompli-el-centre-civic-amb-un-taller-d-animacio-cinematografica/ "Facebook")
*   [](http://twitter.com/share?url=https://aytosagunto.es/va/actualitat/thomas-kutschera-ompli-el-centre-civic-amb-un-taller-d-animacio-cinematografica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/thomas-kutschera-ompli-el-centre-civic-amb-un-taller-d-animacio-cinematografica/ "Linked In")
*   [](mailto:?body=https://aytosagunto.es/va/actualitat/thomas-kutschera-ompli-el-centre-civic-amb-un-taller-d-animacio-cinematografica/)